## জাপানী

মেইজি পুনর্নির্মাণের আগেকার বেশিরভাগ পর্যবেক্ষণই জ্যোতিষচর্চার সাথে জড়িত ছিল । পরে জাপানী মানচিত্রবিদরা চীন ও কোরিয়ার মত বছরের চার ঋতুর জন্য আকাশের চারদিকে চারটি অলৌকিক জন্তু চিত্রিত করেন - বসন্তের জন্য পূর্বদিকে নভোনীল ড্রাগন, গ্রীষ্মের জন্য দক্ষিনদিকে লাল পাখি, শরতের জন্য পশ্চিমদিকে বাঘ ও শীতের জন্য উত্তরদিকে জন্য "চেয়ুঁ" বা কালো কচ্ছপ । প্রত্যেক জন্তুকে সাতটি করে অংশে ভাগ করা হয়েছে, এগুলিকে শেয়ে স্কু বা "চন্দ্র অবস্থান" বলা হয় । এগুলি চাঁদ ছাড়াও সূর্য ও গ্রহগুলির অবস্থান পরিমাপের কাজেও ব্যবহার করা হত । যদিও এগুলি চাঁদের আবর্তন কালের সঙ্গে সম্পর্কিত কিনা সে ব্যাপারে মতান্তর রয়েছে ।

এই চার অলৌকিক জন্তুর সাথে যুক্ত তারা ও ২৮টি শেয়ে স্কু বা চন্দ্র অবস্থান এর প্রকৃত অবস্থান নির্ণয় খুবই জটিল । লক্ষ্য করলে দেখা যাবে যে, সূর্যের চলন আকাশে ঋতুগুলির অবস্থান অনুযায়ী ক্রমানুসারে না হয়ে তার বিপরীত দিকে হয়, শীত-শরৎ-গ্রীষ্ম-বসন্ত ক্রমানুসারে । ফলে বসন্ত ও শরতের চিহ্নিত অংশগুলি অদল বদল হয়ে আছে বলে মনে হয় । যা বিভ্রান্তিকর । অনেক বিজ্ঞানী মনে করেন যে, জ্যোতিষ সংক্রান্ত চিত্র ও শেয়ে স্কুগুলি প্রায় ১৭ বা ১৮ শতাব্দী পুরানো হওয়ার কারণেই (মূলত পৃথিবীর অক্ষবিচলনের কারণে) এই বিভ্রান্তির সৃষ্টি । তবে তা থেকেও সূর্যের এরূপ বিপরীত চলনের ব্যাখ্যা পাওয়া যায় না ।

কিছু বৈজ্ঞনিকের মতে জন্তুর চিত্র ও শেয়ে স্কু গুলি ব্যবহার করা হয়েছে সপ্তর্ষি মন্ডলের (চীন, কোরিয়া ও জাপানে "উত্তরের সপ্তক" নামেও পরিচিত) কাস্তের হাতলের দিক ও বিষুববৃত্ত অনুযায়ী । যখন শেয়ে স্কু গুলি তৈরী করা হয়েছিল তখন এই মন্ডলটি কখনও অস্ত যেত না, কারণ অক্ষবিচলনের জন্য এর অবস্থান আজকের তুলনায় অনেক "উপরে" ছিল ।

(উল্লেখযোগ্য বৈজ্ঞানিক অগ্রগতি সত্ত্বেও) মন্ডল সংক্রান্ত এই ঐতিহ্য ও নানা রূপকথাগুলি এখনও চীন, কোরিয়া ও জাপানের লোকেদের জীবনযাত্রায় প্রভাব বিস্তার করে আছে ।

প্রায় সব জায়গাতেই চন্দ্র অবস্থান গুলির অস্তিত্ব ও ব্যবহার এশিয়ায় প্রচলিত জ্যোতিষগুলির সবচেয়ে আকর্ষনীয় দিক । জাপানীরা এগুলি মূলত কৃষি সংক্রান্ত কাজে ব্যবহার করত । যেহেতু জাপানীরা প্রকৃতিবাদী ছিল, তাই তারা প্রকৃতির সমস্ত কিছুকে কোনো না কোনো প্রাণী রূপে কল্পনা করত । এমনকি তারা তাদের দেবতাদেরও অলৌকিক জন্তু রূপে চিত্রিত করেছিল ।

নীচে এদো যুগের একটি তারামন্ডলের নকশা দেওয়া হল ।

য়াসুই প্রবর্তিত নকশার একটি অংশ, এতে ১ম ১৫টি মন্ডল দেখা যাচ্ছে

### পূ্র্ব দিকের নীল ড্রাগন (বসন্ত)

"নীল ড্রাগন" বা "পূর্বের" ৭টি চন্দ্র অবস্থান ।

# | চীনা বর্ণ | অর্থ | প্রধান তারা | জাপানী নাম
1 |  | শিঙ, মতান্তরে কোণ | Alpha Vir | সুবোশী
2 |  | ঘাড়, গলা | Kappa Vir | আমিয়োশী
3 |  | শিকড়, মতান্তরে কাঁধ বা ভূমি | Iota Lib; মতান্তরে Alpha Lib | তমোবোশী
4 |  | কুঠুরী, মতান্তরে বুক | Delta Sco; মতান্তরে Pi Sco | সোইবোশী
5 |  | হৃদয় | Sigma Sco | নাকাগোবোশী
6 |  | লেজ | Mu Sco | আশিতারেবোশী
7 |  | ঝুড়ি | Gamma Sgr; মতান্তরে Eta Sgr | মিবোশী

### উত্তরের "চেয়ুঁ" বা কালো কচ্ছপ (শীত)

"শীতের কালো কচ্ছপ" (মতান্তরে "মলিন" বা "কালো" যোদ্ধা) বা উত্তরের (চেয়ুঁ) ৭টি চন্দ্র অবস্থান ।

# | চীনা বর্ণ | অর্থ | প্রধান তারা | জাপানী নাম
8 |  | ভল্লুক; মাপ | Phi Sgr | হিকিৎসুবোশী
9 |  | গরু | Beta Cap | ইনামিবোশী
10 |  | তরুনী; মতান্তরে পরিচারিকা | Epsilon Aqr | উরুকিবোশী
11 |  | শূন্যতা | Beta Aqr | তমিতেবোশী
12 |  | ছাদ, মতান্তরে বিপদ, সিঁড়ি | Alpha Aqr | উমিয়ামেবোশী
13 |  | ঘর, মতান্তরে শিবির | Alpha Peg | হাতসুইবোশী
14 |  | দেওয়াল | Gamma Peg | নামামেবোশী

### পশ্চিমের সাদা বাঘ (শরৎ)

"সাদা বাঘ" বা "পশ্চিমের" ৭টি চন্দ্র অবস্থান ।.

# | চীনা বর্ণ | অর্থ | প্রধান তারা | জাপানী নাম
15 |  | পদক্ষেপ, পা | Delta And | তোকাকিবোশী
16 |  | পাহাড়, ফাঁস; মতান্তরে হাপর | Beta Ari | তাতারাবোশী
17 |  | পাকস্থলী | 35 Ari | একিয়েবোশী
18 |  | ঘাঁটি, ঐক্যবদ্ধ; মতান্তরে "পুনর্মিলন" | 17 Tau; মতান্তরে 16 Tau | সুবারুবোশী
19 |  | জাল; মতান্তরে বৃষ্টি | Epsilon Tau | আমেফুরিবোশী
20 |  | কচ্ছপের তুন্ড, মতান্তরে পেঁচার মাথার নরম অংশ | Turtle Snout, perhaps Tuft on Owl's Head | তোরোকিবোশী
21 |  | গোয়েন্দা, তিন | Delta Ori; মতান্তরে Beta Ori | কাগাসুকিবোশী

### দক্ষিনের পাখি (গ্রীষ্ম)

"লাল পাখি" বা "দক্ষিনের" ৭টি চন্দ্র অবস্থান ।

# | চীনা বর্ণ | অর্থ | প্রধান তারা | জাপানী নাম
22 |  | কুয়ো | Mu Gem | চিচিরিবোশী
23 |  | রাক্ষস, দৈত্য, মতান্তরে ভুত | Delta Cnc; মতান্তরে Theta Cnc | তামাহোমেবোশী
24 |  | উইলো গাছ | Delta Hya | নুরিকোবোশী
25 |  | নক্ষত্র | Alpha Hya | হোতোহোরিবোশী
26 |  | প্রসারিত জাল | Nu Hya | চিরিকোবোশী
27 |  | ডানা | Alpha Crt | তাসুকিবোশী
28 |  | যুদ্ধ রথের কাঠামো, মতান্তরে কোটো নামক বাদ্যের তার | Gamma Crv | মিসুকাকেবোশী

### বিবিধ

- তারার তালিকা ও চন্দ্র অবস্থান গুলি প্রস্তুত করেছেন Steve Renshaw এবং Saori Ihara (সংশোধন : এপ্রিল, ২০১০)