## Burongok

Az 1850-es években egy burong törzsbeli (angol írásmóddal: Boorong) bennszülött család a Tyrrell-tó közelében (Észak-Nyugat Victoria, Ausztrália; Melbourne-től 330 km-re északnyugatra) elmesélte a törzsük néhány történetét az éjszakai égboltról William Stanbridge tisztelesnek, aki feljegyezte azokat. Nagyjából negyven csillagot, csillagképet vagy más égi jelenséget neveztek meg, amiknek a helyzetét is megadták az égbolton, így Stanbridge be tudta azonosítani őket, és leírta az angol nevükkel együtt. Az összegyűjtött információkat 1857-ben beküldte a Melbourne-i Filozófiai Intézetnek (Philosophical Institute in Melbourne). A 20. század vége felé John Morieson közelebbről is megvizsgálta a leírt objektumokat, hogy pontosabb azonosítást végezhessen, és hogy megértse a nevekhez tartozó történetek jelentőségét a burongok számára. A Stellarium program John Morieson értelmezésében közli a burongok égi mitológiájának ismertté vált részleteit, továbbá a programban megjelenő csillagképek rajzai is ezen leírások alapján készültek.

A burongok jól ismerték az éjszakai égboltot, és büszkék voltak az erre vonatkozó tudásukra, ami szerintük jóval meghaladta más törzsek hasonló ismereteit.

A neveket a táblázatban hozzávetőleges magyaros átírásban közöljük.

### Csillagképek és egyéb égi objektumok

Angol név | Magyar név | Magyarázat | Égi megfelelője
Berm-berm-gle | Berm-berm-gle | Piroslábú lile (Red-kneed dotterel); vagy sárjáró libuc | Alfa és Béta Centauri
Boorong | Burong | éjszaka; kis csalitos; csillagos égbolt | csillagos égbolt
Bunya | Bunya | Gyűrűsfarkú erszényes állat | A Dél Keresztjének legfelső csillaga az állat orra, a farka bal felé lenyúlik
Chargee Gnowee | Csardzsi Gnowi | Idősebb nővér; a Nap nővére | Vénusz
Bittur | Bittur | Famászó hangya lárvája | —
Collenbitchick | Kollenbicsik | Egy hangyafaj neve | A Bak csillagkép (Capricornus) fejénél lévő kettőscsillag, Algedi (Alpha Capricorni)
Collowgulloric War | Kollaugulorik War | Nőstényvarjú, War felesége | Eta Carinae
Collowgulloric Warepil | Kolaugulorik Warepil | Nőstény sas, Warepil felesége | Rigel az Orionban
Djuit | Dzsuit | Énekes papagáj | Antares
Gellarlec | Gellarlek | Rózsaszín kakadu | Aldebaran
Ginabongbearp | Ginabongbearp | Sárga bóbitás fehér kakadu; napfelkelte | Jupiter
Gnowee | Gnaui | Déj | Nap
Karik Karik | Karik Karik | Lándzsadobó; Ausztrál vércse | Két csillag a Skorpió csillagkép (Scorpius) végén: a Shaula (Lambda Scorpii) és a Lesath (Nu Scorpii).
Kourtchin | Kourtcsin | Hím és nőstény ausztrál daru, brolga | A Nagy és Kis Magellán-felhők
Kulkunbulla | Kulkunbulla | Két tizenéves fiú | Az Orion öve és kardhüvelye
Larnankurrk | Larnankurrk | Fiatal lányok, nők | Plejádok (M45)
Marpeankurrk | Marpeankurrk | Húsevő hangya; fára kúszó növény | Arcturus
Millee | Milli | A Murray folyó | A Tejút egyik részlete
Mindi | Mindi | Sörényes kígyó, aki bajt hoz az emberekre | A Tejút egyik sötét részlete
Mityan | Mityan | Kvoll | Hold
Neilloan | Nejloen | Homoki ásótyúk | Valószínűleg a Vega a Lant csillagképben (Lyra)
Nurrumbunguttias | Nurrumbunguttiasz | Öreg ember; nyugati szürke óriáskenguru | A Tejút fehér derengése
Otchocut | Otcsokat | Nagy hal, valószínűleg (Maccullochella peelii) | Delfin csillagkép (Delphinus)
Porkelong toute | Porkelong tut | Fog elvesztése | Hullócsillag
Pupperimbul | Pupperimbul | Egy pintyféle (Stagonopleura guttata); vagy (Hylacola cauta) | Egy emutojást visz, ami a Nappá válik
Purra | Purra | Vörös kenguru | Capella
Tchingal | Csingel | A magas ember; emu | A Dél Keresztje közelében lévő sötét terület
Totyarguil | Totyarguil | Bíborkoronás lóri | Altair
Tourchingboiongerra | Turcsingbojongerra | Tüskéslevelű növény (Needlewood hakea) és fehérhasú legyezőfarok nevű madár | Coma Berenices
Turte | Turte | Csillag | Akármelyik csillag
Tyrill | Tyrill | Térség; éjszakai égbolt | Térség; éjszakai égbolt
Unurgunit | Unurgunit | Egy gyíkféle (Amphibolurus muricatus) | Sigma Canis Majoris
Wanjel | Wandzsel | Hosszúnyakú teknős | Pollux
War | War | Varjú | Canopus
Warepil | Warepil | Ékfarkú sas | Szíriusz
Warring | Warring | Galaxis | Tejút
Weetkurrk | Witkurrk | Énekes bokorpacsirta | Csillag a Bootes csillagképben, az Arcturustól nyugatra
Won | Won | Bumeráng | Corona Australis
Yerredetkurrk | Jerredetkurrk | Kuvikfecske | Achernar
Yurree | Jurri | Legyezőfarkú kakukk | Castor

### Szerzők

A fenti ismertetés nagyrészt John Morieson és Paul Curnow munkáján, továbbá a Museum Victoria, 2005, "Stories in the Stars – the night sky of the Boorong people" szövegén alapszik (Victoria Múzeum hivatkozott oldala 2015-ben nem elérhető).

Egyes magyar fajneveknél felhasználtuk a magyar Wikipédia megnevezéseit.